Fir-Renju Unit kollu, il-mejta żdiedu b’778 f’ġurnata u issa qabżu t-12,000. Dawn huma l-imwiet biss fi sptarijiet. L-Uffiċju Nazzjonali tal-Istatistika ippublika ċifri ta’ nies li mietu kawża tal-COVID19 sa ġimgħatejn ilu fi djar tal-anzjani u postijiet oħra. Minn dawn iċ-ċifri ġie stabbilit li mewta minn kull għaxra kawża tal-COVID19 kienet barra l-isptarijiet. Madanakollu, dawn qed idumu ma jiġu rreġitsrati minħabba li jeħtieġ li jkun proċessat iċ-ċertifikat tal-mewt qabel ikunu jistgħu jiżdiedu mal-lista. L-uffiċjali tas-saħħa qalu li se ssir ħidma biex isibu mod kif jistgħu jiksbu informazzjoni aġġornata kuljum mid-djar tal-anzjani. L-uffiċju Nazzjonali tal-Istatistika qal ukoll li kważi nofs l-imwiet f’Londra qed ikunu relatati ma Coronavirus. L-uffiċju Nazzjonali tal-Istatistika qal ukoll li kważi nofs l-imwiet f’Londra qed ikunu relatati ma Coronavirus. Fi żvilupp separat, il-kap ta’ waħda mill-akbar kumpaniji ta’ residenzi għall-anzjani fir-Renju Unit, Sir David Behan, qal li l-istaff tal-kumpanija qed iħossu “inutli” u “emozzjonali” minħabba l-impatt devastanti tal-coronavirus. Qal li bl-ammont għoli ta’ mwiet, l-istaff qed iħossu li ma jista’ jagħmel xejn sabiex jgħin lill-persuni li ilu s-snin jieħu ħsiebhom. Qal li sat-Tnejn ġew irreġistrati 311-il mewt minn 2,447 każ suspettat jew ikkonfermat ta’ Covid-19 fit-329 dar li tmexxi l-kumpanija. Fost il-mejta kien hemm ukoll membri tal-istaff.